DA
3.7.2023
Den Europæiske Unions Tidende
C 235/41
Sag anlagt den 13. marts 2023 — Állatorvostudományi Egyetem mod Rådet og Kommissionen (Sag T-133/23) (2023/C 235/55) Processprog: engelsk Parter Sagsøger: Állatorvostudományi Egyetem (Budapest, Ungarn) (ved advokaterne V.
Łuszcz og K. Bendzsel-Varga) Sagsøgte: Rådet for Den Europæiske Union og Europa-Kommissionen
Sagsøgerens påstande — Artikel 2, stk.
2, i Rådets gennemførelsesafgørelse (EU) 2022/2506 af 15. december 2022 (1) annulleres delvist, for så vidt som denne bestemmelse fastsætter »eller med enheder, der ejes helt eller delvis af sådanne truster af offentlig interesse«, og for så vidt som denne bestemmelse i afgørelse 2022/2506 vedrører sagsøgeren. — »Joint Statement of 26 January 2023 of Commissioners Hahn and Gabriel on the application of Council Implementing Decision of 15 December 2022 in relation to Hungarian public interest trusts« annulleres, for så vidt som den vedrører sagsøgeren. — Kommissionens meddelelser af 20. januar, 21. februar og 3. marts 2023, offentliggjort som »Disclaimers« eller »FAQ« på ERASMUS+-portalen og Horisont Europa-portalen, jf. den nævnte »Joint Statement«, annulleres, for så vidt som de vedrører sagsøgeren. — Kommissionens akt indeholdt i e-mailbesked fra Det Europæiske Forvaltningsorgan for Sundhed og Det Digitale Område (HADEA) af 25. januar 2023, sendt til konsortiekoordinator i projektet Digital Europe inden for »informational technology and food science« (TRACE4EU), for så vidt som den vedrører sagsøgeren. — Rådet og Kommissionen og enhver intervenient, der måtte indtræde til støtte for de sagsøgte i dette søgsmål, tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremført fire anbringender. 1.
Første anbringende om tilsidesættelse af forordningen om konditionalitet (2), begrundelsespligten, proportionalitets­ princippet, artikel 16 i EU’s charter om grundlæggende rettigheder og Europa-Parlamentets og Rådets forordning (EU, Euratom) 2018/1046 af 18. juli 2018 (3). — Sagsøgeren har gjort gældende, at Kommissionen og Rådet (i) ikke har godtgjort relevansen af tilsidesættelsen for en forsvarlig økonomisk forvaltning af Unionens budget eller beskyttelsen af Unionens finansielle interesser og har ikke godtgjort en reel forbindelse mellem tilsidesættelsen og de alvorlige risici for at påvirke en forsvarlig økonomisk forvaltning af Unionens budget eller beskyttelsen af Unionens finansielle interesser, og (ii) ikke har godtgjort forholdsmæssigheden af foranstaltningen i henhold til artikel 5, stk.
3, i forordningen om konditionalitet.
Sagsøgeren har endvidere anført, at Kommissionen og Rådet foretog urigtige skøn, tilsidesatte forordningen om konditionalitet og tilsidesatte begrundelsespligten i denne henseende.
Sagsøgeren har også fremsat en ulovlighedsindsigelse mod forordningen om konditionalitet for det tilfælde, at denne forordning udelukker individuelle undtagelser fra anvendelsen af den anfægtede afgørelse.
2. Andet anbringende om tilsidesættelse af princippet om uskyldsformodning og tilsidesættelse af ligebehandlings­ princippet og princippet om forbud mod forskelsbehandling. 3.
Tredje anbringende om tilsidesættelse af retten til at operere på et marked uden fordrejninger (artikel 16 i EU’s charter om grundlæggende rettigheder, sammenholdt med artikel 101 TEUF — 108 TEUF). 4.
Fjerde anbringende om tilsidesættelse af princippet om retssikkerhed og princippet om beskyttelse af den berettigede forventning samt tilsidesættelse af væsentlige formforskrifter.